திருநங்கைகளுக்கு கலைஞர் கருணாநிதி தலைமையிலான திமுக அரசு 2008-ல் நலவாரியத்தை அமைத்தது. விடுதலைச்சிறுத்தைகள் கட்சியும் இந்நலவாரியம் அமைக்க கோரிக்கை விடுத்திருந்தது. அதன்பிறகு திருநங்கைகள் எனும் பதம் தொடர்ந்து பயன்படுத்தப்பட்டதிலும் திருநங்கைகளை அவமானப்படுத்தும்விதமாக வெளியிடப்பட்ட சில கருத்துக்களை வன்மையாகக்கண்டித்ததிலும் கருணாநிதிக்குப் பங்குண்டு. திருநங்கைகளுக்கு அடையாள அட்டையும் அதன்மூலம் வாக்காளர் அடையாள அட்டை,ஓட்டுநர் உரிமம், பால்மாற்று அறுவைசிகிச்சை, விண்ணப்பப்படிவத்தில் திருநங்கை எனும் பிரிவு என அடிப்படை உரிமைகளை வழங்கியது கலைஞர் தலைமையிலான திமுக அரசு.. அதற்கான நன்றிகளையே திருநங்கைகள் தெரிவித்திருந்தனர்.